Напрыканцы хочацца прывесці словы Міхаіла Міхайлавіча Бастанджоглы. Дырэктар Федэральнага цэнтра дзіцяча-юнацкага турызму і краязнаўства справядліва адзначыў, што за апошнія гадоў дваццаць у нас змянілася сістэма педагогікі. Але самае галоўнае, у нас моцна змяніліся дзеці, многім з якіх цікавей знаходзіцца за маніторам камп’ютара, чым ісці ў паход. Гэта прыводзіць у першую чаргу да змяншэння ўзроўню сацыялізацыі навучэнцаў, што нараджае шмат іншых праблемных момантаў. Таму дзеля захавання душэўнасці, любові, талерантнасці, фарміравання патрыятычных пачуццяў неабходна развіваць турыстычна-краязнаўчую дзейнасць, змагацца за яе ўсімі сіламі і як мага раней весці дзяцей у паход.